CELEX: 32021R0996
Language: hu
Date: 2021-06-21 00:00:00
Title: A Tanács (EU) 2021/996 rendelete (2021. június 21.) a Fehéroroszországra [helyesen: Belaruszra] vonatkozó korlátozó intézkedésekről szóló 765/2006/EK rendelet módosításáról

2021.6.21.   
               
               
                  HU
               
               
                  Az Európai Unió Hivatalos Lapja
               
               
                  LI 219/1
               
            
         A TANÁCS (EU) 2021/996 RENDELETE
         (2021. június 21.)
         a Fehéroroszországra [helyesen: Belaruszra] vonatkozó korlátozó intézkedésekről szóló 765/2006/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a fehéroroszországi [helyesen: belarusz] helyzetre tekintettel hozott korlátozó intézkedésekről szóló, 2012. október 15-i 2012/642/KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 765/2006/EK tanácsi rendelet (2) olyan személyek, szervezetek vagy szervek pénzeszközeinek és gazdasági erőforrásainak befagyasztásáról rendelkezik, valamint megtiltja pénzeszközök és gazdasági erőforrások olyan személyek, szervezetek vagy szervek rendelkezésére bocsátását, akik, illetve amelyek súlyos emberi jogi jogsértésekért vagy a civil társadalom és a demokratikus ellenzék elnyomásáért felelősek, vagy akiknek, illetve amelyeknek a tevékenységei egyéb módon súlyosan aláássák a demokráciát és a jogállamiságot Belaruszban, vagy akik, illetve amelyek a Lukasenka-rezsimből hasznot húznak vagy azt támogatják. Megtiltja az Európai Unió közös katonai listáján felsorolt árukkal és technológiával kapcsolatos, vagy az ilyen áruk biztosításával, előállításával, karbantartásával és használatával kapcsolatos technikai segítségnyújtás biztosítását is. Tilalmat ír elő a belső elnyomás céljából felhasználható felszerelések bármely, Belaruszban található személy, szervezet vagy szerv részére vagy Belaruszban történő felhasználásra történő kivitelére, valamint megtiltja a kapcsolódó technikai segítségnyújtás, közvetítői szolgáltatások, finanszírozás vagy pénzügyi támogatás biztosítását. Megtiltja továbbá a belarusz légi fuvarozóknak az Unió területén történő leszállást, az onnan történő felszállást vagy az Unió területe feletti átrepülést.
                  
               
                     (2)
                  
                  
                     A 765/2006/EK rendelet hatályba lépteti a 2012/642/KKBP határozatban előírt intézkedéseket.
                  
               
                     (3)
                  
                  
                     A (KKBP) 2021/1002 tanácsi végrehajtási határozat (3) bizonyos jegyzékbe vételeket vezet be, amelyek célja az Európai Tanács 2021. május 24-i és 25-i – egy EU-n belüli Ryanair légijárat Minszkben (Belarusz), 2021. május 23-án történt jogellenes leszállásra kényszerítését követő – következtetéseinek végrehajtása. A (KKBP) 2021/1001 tanácsi határozat (4) módosítja a 2012/642/KKBP határozatot azáltal, hogy bevezet bizonyos új eltéréseket a vagyoni eszközök befagyasztásától, valamint a pénzeszközök vagy gazdasági erőforrások jegyzékbe vett személyek vagy szervezetek rendelkezésére bocsátására vonatkozó tilalomtól az említett új jegyzékbe vételek nem kívánatos következményeinek elkerülése érdekében. Az említett eltérések a humanitárius célokból, a személyek evakuálása vagy repatriálása céljából, vagy a természeti, nukleáris vagy vegyi katasztrófák áldozatainak támogatást biztosító kezdeményezések céljából, a belarusz válságra való megoldáskeresést vagy a korlátozó intézkedések politikai célkitűzéseinek előmozdítását célzó találkozókon való részvétel céljából indított légi járatokra és a vészhelyzeti légi járatokra, valamint légiközlekedés-biztonsági kérdésekre vonatkoznak . Az említett eltéréseket a 765/2006/EK rendeletnek tükröznie kell.
                  
               
                     (4)
                  
                  
                     A 765/2006/EK rendeletet ezért ennek megfelelően módosítani kell.
                  
               
                     (5)
                  
                  
                     Annak biztosítása érdekében, hogy az e rendeletben előírt intézkedések eredményesek legyenek, e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 765/2006/EK rendelet 3. cikkének (1) bekezdése helyébe a következő szöveg lép:
            
               
                  „(1)   A 2. cikktől eltérve, a II. mellékletben felsorolt honlapokon feltüntetett illetékes tagállami hatóságok – az általuk megfelelőnek ítélt feltételekkel – engedélyezhetik egyes befagyasztott pénzeszközök vagy gazdasági erőforrások felszabadítását, illetve egyes pénzeszközök vagy gazdasági erőforrások rendelkezésre bocsátását, miután megállapították, hogy a pénzeszközök vagy gazdasági erőforrások:
                  
                              a)
                           
                           
                              az I. mellékletben felsorolt személyek és eltartott családtagjaik alapvető szükségleteinek kielégítéséhez szükségesek, beleértve az élelmiszerekre, lakbérre vagy jelzáloghitelre, gyógyszerekre és orvosi kezelésre, adókra, biztosítási díjakra és közüzemi költségekre vonatkozó kifizetéseket;
                           
                        
                              b)
                           
                           
                              kizárólag az észszerű mértékű szakmai munkadíjak megfizetésére és a jogi szolgáltatások nyújtásával kapcsolatban felmerült kiadások megtérítésére szolgálnak;
                           
                        
                              c)
                           
                           
                              kizárólag a befagyasztott pénzeszközök vagy gazdasági erőforrások szokásos kezelésére vagy fenntartására vonatkozó díjak vagy szolgáltatási költségek megfizetésére szolgálnak;
                           
                        
                              d)
                           
                           
                              kizárólag a következők egyikéhez szükséges díj megfizetésére szolgálnak:
                              
                                          i.
                                       
                                       
                                          légi járatok üzemeltetése humanitárius célokból, személyek evakuálása vagy repatriálása céljából, vagy természeti, nukleáris vagy vegyi katasztrófák áldozatainak támogatást biztosító kezdeményezések céljából;
                                       
                                    
                                          ii.
                                       
                                       
                                          légi járatok üzemeltetése nemzetközi örökbefogadási eljárások keretében;
                                       
                                    
                                          iii.
                                       
                                       
                                          a belarusz válságra való megoldáskeresést vagy a korlátozó intézkedések politikai célkitűzéseinek előmozdítását célzó találkozókon való részvételhez szükséges légi járatok üzemeltetése; vagy
                                       
                                    
                                          iv.
                                       
                                       
                                          valamely uniós légi fuvarozó által végzett kényszerleszállás, kényszerhelyzeti felszállás vagy átrepülés; vagy
                                       
                                    
                        
                              e)
                           
                           
                              kritikus fontosságú és egyértelműen azonosított légiközlekedés-biztonsági kérdések kezeléséhez szükségesek, az Európai Unió Repülésbiztonsági Ügynökségével folytatott előzetes konzultációt követően.”
                           
                        
            
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2021. június 21-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 285., 2012.10.17., 1. o.
         
         
            (2)  A Tanács 765/2006/EK rendelete (2006. május 18.) a Fehéroroszországra vonatkozó korlátozó intézkedésekről (HL L 134., 2006.5.20., 1. o.).
         
            (3)  A Tanács (KKBP) 2021/1002 végrehajtási határozata (2021. június 21.) a fehéroroszországi [helyesen: belarusz] helyzetre tekintetettel hozott korlátozó intézkedésekről szóló 2012/642/KKBP határozat végrehajtásáról (lásd e Hivatalos Lap 70 oldalát).
         
            (4)  A Tanács (KKBP) 2021/1001 határozata (2021. június 21.) a fehéroroszországi [helyesen: belarusz] helyzetre tekintetettel hozott korlátozó intézkedésekről szóló 2012/642/KKBP határozat módosításáról (lásd e Hivatalos Lap 67 oldalát).